Carlos St. John (anavyojulikana zaidi kwa jina la usanii kama Saint Jhn, inavyoandikwa kimtindo kama SAINt JHN), ni rapa, mwimbaji, mtunzi wa nyimbo na mtayarishaji wa muziki mwenye asili ya Kiguyana na Kimarekani. Aliachia albamu yake ya kwanza chini ya jina la kisanii Saint Jhn, Collection One, mnamo Machi 2018. Kabla ya hapo, Jhn aliandikia nyimbo wasanii kadhaa akiwemo Jidenna, Hoodie Allen, Usher, Kiesza, na wengineo. Yeye ni mwanachama mwanzilishi wa kundi la muziki la GØDD COMPLEXx. Carlos St John alizaliwa Brooklyn, New York. Aligawanya wakati wake kati ya Brooklyn na Guyana kataika ukuaji wake. Alianza kuunda muziki wakati akiwa mwenye umri mdogo wa miaka 12 na aliongozwa na kaka yake mkubwa, ambaye aliimba katika ujirani wake na marafiki. Aliandika wimbo wake wa kwanza katika mwaka wake wa kwanza wa shule ya upili alipokuwa akiishi nchini Guyana. Kabla ya kupitisha jina la kisanii la Saint Jhn, aliimba na kutunga nyimbo kwa kutumia jina lake la kuzaliwa, Carlos St. John (au Carlos Saint John). Mnamo mwaka wa 2010, aliachilia EP ya (The St. John Portfolio) na mixtape (In Association) chini ya jina lake la kuzaliwa.